CELEX: 62018CN0556
Language: sl
Date: 2018-08-30 00:00:00
Title: Zadeva C-556/18: Tožba, vložena 30. avgusta 2018 – Evropska komisija/Kraljevina Španija

22.10.2018   
            
            
               SL
            
            
               Uradni list Evropske unije
            
            
               C 381/18
            
         
      Tožba, vložena 30. avgusta 2018 – Evropska komisija/Kraljevina Španija
      (Zadeva C-556/18)
      (2018/C 381/19)
      Jezik postopka: španščina
      
         Stranki
      
      
         Tožeča stranka: Evropska komisija (zastopnika: E. Manhaeve in S. Pardo Quintillán, agenta)
      
         Tožena stranka: Kraljevina Španija
      
         Predloga tožeče stranke
      
      
                  —
               
               
                  Sodišče naj v skladu s členom 258, prvi odstavek, Pogodbe o delovanju Evropske unije ugotovi, da Kraljevina Španija s tem, da javnosti ni obvestila in se z njo ni posvetovala glede pregledovanja in posodabljanja načrtov upravljanja povodij, ter s tem, da ni izvedla ter objavila pregledovanja in posodabljanja načrtov upravljanja povodij za vodna območja Lanzarote, Fuerteventura, Gran Canaria, Tenerife, La Gomera, La Palma in El Hierro in Komisije o tem ni obvestila, ni izpolnila obveznosti iz člena 13(7) v povezavi s členom 13(1) ter iz člena 14 in člena 15(1) Direktive Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (1);
               
            
                  —
               
               
                  Kraljevini Španiji naj se naloži plačilo stroškov.
               
            
         Tožbeni razlogi in bistvene trditve
      
      Direktiva 2000/60/ES je v skladu z njenim členom 25 začela veljati na dan njene objave v Uradnem listu Evropskih skupnosti, in sicer 22. decembra 2000. Zato je bilo treba načrte za upravljanje povodij v skladu s členom 13(6) objaviti najkasneje 22. decembra 2009, njihov prvi pregled in posodobitev pa bi bilo treba v skladu s členom 13(7) izvesti najkasneje 22. decembra 2015.
      Komisija meni, da Kraljevina Španija ni izpolnila obveznosti na podlagi navedenih določb Direktive 2000/60/ES, ker javnosti ni obvestila in se z njo ni posvetovala glede pregledovanja in posodabljanja načrtov upravljanja povodij in ker ni izvedla ter objavila pregledovanja in posodabljanja načrtov upravljanja povodij za vodna območja Lanzarote, Fuerteventura, Gran Canaria, Tenerife, La Gomera, La Palma in El Hierro in Komisije o tem ni obvestila v roku dveh mesecev, določenem v njenem obrazloženem mnenju z dne 5. oktobra 2017.
      
         (1)  UL, posebna izdaja v slovenščini, poglavje 15, zvezek 5, str. 275.